Santez-Elen
Santez-Elen a zo ur gumun eus Breizh e kanton Pleuwigner e departamant ar Mor-Bihan.

Brezhoneg

Ar Brezoneg er Skol 
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

Istor

Dispac'h Gall 
 Melestradurezh: savet e voe ar gumun e 1790 diwar ul lodenn eus parrez Lokoal; e Kanton Kervignag hag e Bann Henbont e oa. Lakaet e voe en Arondisamant an Oriant pa voe krouet e 1800 hag e Kanton Porzh-Loeiz, bet brasaet e 1801.

E 1841 e voe lakaet c'hwec'h kêriadenn eus Pleheneg e kumun Santez-Elen.

Brezel-bed kentañ: mervel a reas 35 milour ag ar gumun, d.l.e. 4,92 % eus he foblañs e 1911.
 Eil Brezel-bed: mervel a reas tri milour ag ar gumun hag ur glañdiourez eus ar Rezistañs
; war dalbenn Sankenn an Oriant edo Santez-Elen; pemp den nann-soudard eus ar gumun a voe lazhet. Kanoliataet hag entanet e voe ar vourc'h gant an Alamaned d'an 11 a viz Gwengolo 1944: an iliz katolik ha 90% eus an tiez a voe distrujet. Tapet e voe ar vourc'h gant an Alamaned d'an 28 a viz Gwengolo 1944 goude emgannoù start. Dieubet e voe ar gumun d'an 10 a viz Mae 1945. D'ar 6 a viz Du 1944 e kouezhas ur c'harr-nij Douglas A24 marilhet N° 254--549 eus an aerlu gall (Armée de l'Air) e Santez-Elen; lazhet e voe an daou nijour a oa en e vourzh.

Monumantoù ha traoù heverk 

 Dismantroù ar chapel, 590, e Beg Santez-Elen.

 Ar feunteun er vourc'h,  kantved.

 An iliz katolik a voe savet en  kantved hag adsavet e 1840 gant un embreger italian, La Casa. Relegoù Santez Elen ha Sant Steven a voe roet dezhi gant ar pab Pi VII e 1817. Adsavet e voe goude an Eil brezel-bed: tost distrujet razh e oa bet e miz Gwengolo 1944 gant ar c'hanolioù alaman. Miret eo bet an tour-iliz eus an  kantved.

 Ur meni gador-brezeg e-tal an iliz ha kroazioù war ar maez.

 Monumant ar re varv, er vourc'h.

Armerzh 

 Istr a saver er gumun e Stêr an Intel.

Douaroniezh 

 War lez Stêr an Intel emañ Santez-Elen.

Emdroadur ar boblañs abaoe 1962

Melestradurezh

Tud

Tud bet marvet eno 
 Firmin Tristan (25 a viz Meurzh 1886 e Groe-10 a viz Meurzh 1965), maer Groe, kuzulier Kanton Groe ha kannad ar Mor-Bihan e Kambr an deputeed.

Gevelliñ

Liammoù diavaez 
 Santez-Elen war lec'hienn Geobreizh

Dave ha notennoù 

Kumunioù ar Mor-Bihan
Kumunioù bet krouet er Mor-Bihan e 1790
Ar Brezoneg er Skol
Nijerezioù gall aet d'ar strad e Breizh e-pad an Eil brezel-bed
Sankenn an Oriant